રોજ કઈ ને કઈ કામ આવી જાય એમાં એક મહિના સુધી શિવાલી અને શિવાંજ શરીર સંબંધથી વંચિત રહ્યા. પણ બંનેના મોં પર ક્યારેય એ બાબતની ફરિયાદ નહોતી. દરેક વાતને સમજીને શાંતિથી બન્ને હેન્ડલ કરતા. રોજ રાતના પરિવારના બધા સદસ્યો સાથે હોલમાં બેસીને ટીવી ને જાતજાતના પ્રોગ્રામ્સ જુએ.. પાછા જીંજરા ને સીંગ ને કદીક આઈસ્ક્રીમ તો ક્યારેક બીજું કઈ પણ ખાય.. જોઈન્ટ ફેમિલીનું ઉત્તમ ઉદાહરણ એટલે શિવાંજનો પરિવાર.